หนูเป็นประจำเดือนมา11วันแล้วหนูสงสัยว่ามันมีผลอะไรต่อร่างกายไหนคะ
สวัสดีค่ะ หากประจำเดือนมานาน 11 วันแล้ว ถือว่ามีประจำเดือนมานานกว่าปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีปวดท้องน้อยร่วมด้วย2. มีการอักเสบของมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. ผลข้างเคียงจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ4. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะพบในหญิงวัยกลางคนขึ้นไป5. มีภาวะไทรอยด์ฮอร์โมนผิดปกติ6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล แนะนำควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ หากปล่อยให้มีเลือดออกต่อเนื่องนาน อาจทำให้เกิดภาวะโลหิตจางตามมาได้ค่ะ